**Kinnitatud: 08.03.2019**

 **Käskkiri nr: 13-T**

**Kõmsi Lasteaed-Algkooli videojälgimisseadmete kasutamise kord**

1. **Üldsätted**
	1. Käesolev Kõmsi Lasteaed-Algkooli videojälgimisseadmete kasutamise kord (edaspidi kord) reguleerib Kõmsi Lasteaed-Algkooli territooriumil videojälgimisseadmete kasutamise eesmärke ja tingimusi, samuti videojälgimisseadmete abil kogutud andmete kogumist ja töötlemist.
	2. Videojälgimisseadmete hulka kuuluvad käesoleva korra tähenduses kaablid, salvestusseadmed ja valvekaamerad. Viidatud seadmed moodustavad videojälgimissüsteemi.
2. **Videojälgimisseadmete kasutamise eesmärk**
	1. Kõmsi Lasteaed-Algkool kasutab videojälgimisseadmeid Kõmsi Lasteaed-Algkooli lasteaialaste, õpilaste ja koolitöötajate turvalisuse tagamiseks, sealhulgas õpilasi ja koolitöötajaid ohustava olukorra ennetamiseks ning olukorrale reageerimiseks ja ohu tõrjumiseks, ja/või korrarikkumiste kõrvaldamiseks, samuti Kõmsi Lasteaed-Algkooli lasteaialaste, õpilaste ja töötajate ning Kõmsi Lasteaed-Algkooli vara kaitseks, sh kaitseks vara kadumise, hävimise või kahjustumise eest, kahju ennetamiseks ning kahju tekkimisel vastutavate isikute kindlakstegemiseks.
3. **Videojälgimisseadmete kasutamise õiguslik alus**
	1. Kõmsi Lasteaed-Algkool lähtub videojälgimisseadmete kasutamisel Euroopa Parlamendi ja Nõukogu määrusest (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus), samuti isikuandmete kaitse seadusest ning põhikooli- ja gümnaasiumiseadusest ja muudest asjakohastest õigusaktidest.
	2. Juhul, kui käesolevas korras sätestatud videojälgimisseadmete kasutamise eesmärke arvestades asjakohaseid õigusakte muudetakse, sh tunnistataks kehtetuks, muudab Kõmsi Lasteaed-Algkool vastavalt videojälgimisseadmete kasutamise tingimusi ja korda.
4. **Videojälgimissüsteemi lühike kirjeldus**
	1. Videojälgimissüsteem koosneb videojälgimisseadmetest, sh kaablid, salvestusseadmed ja valvekaamerad.
	2. Valvekaamerad on paigaldatud:
		1. Kõmsi Lasteaed-Algkooli sisehoovi;
		2. Kõmsi Lasteaed-Algkooli majandusküljele;
		3. Kõmsi Lasteaed-Algkooli peauksele
	3. Kõmsi Lasteaed-Algkool kasutab videojälgimisseadmete kasutamisest teavitamiseks kooli territooriumil ja koolihoones teabekleebist, millel on valvekaamera kujutis ja kirje „VIDEOVALVE“.
5. **Videojälgimisseadmete abil kogutavad andmed**
	1. Kõmsi Lasteaed-Algkool kogub ja salvestab videojälgimisseadmete abil andmeid Kõmsi Lasteaed-Algkool poolt kasutatavate videojälgimisseadmete vaateväljas toimuva tegevuse kohta, sh vaatevälja jäävate isikute ja nende tegevuse kohta videojälgimisseadmete vaateväljas.
6. **Juurdepääs videojälgimisseadmetele ja videojälgimisseadmete salvestistele**
	1. Videojälgimisseadmetele ja salvestistele, sh nendes sisalduvatele andmetele, ligipääsu omavad isikud määrab Kõmsi Lasteaed-Algkool direktor oma käskkirjaga.
	2. Kõmsi Lasteaed-Algkool tagab, et kõik isikud, kes omavad mistahes ligipääsu videojälgimisseadmetele ning nende salvestistele, omavad ligipääsu üksnes videojälgimisseadmete kasutamise eesmärgi täitmiseks vajalikus mahus ja ulatuses ning tunnevad ja järgivad kõiki õigusaktidest tulenevaid nõudeid, sh konfidentsiaalsus- ja turvalisusnõudeid.
	3. Videojälgimisseadmetele on reaalajas kaamerate kaudu edastavata pildi jälgimiseks ja salvestatud materjalide ja salvestite vaatamiseks ligipääs Kõmsi Lasteaed-Algkooli direktoril. Kõmsi Lasteaed-Algkooli direktor võib kaamerate salvestisi kasutada üksnes käesolevas korras ja õigusaktides sätestatud tingimustel, sh videojälgimisseadmete kasutamise eesmärgi täitmiseks vajalikus ulatuses ja mahus.
7. **Videojälgimisseadmete abil kogutud andmete edastamine**
	1. Kõmsi Lasteaed-Algkool edastab videojälgimisseadmete salvestisi, sh nendes sisalduvaid andmeid, ainult õigusrikkumise menetluses õigusrikkumist seaduse kohaselt menetleva asutuse või organi taotlusel või vastavasisulise kohtulahendi alusel õigusaktides ettenähtud korras. Kõmsi Lasteaed-Algkool edastab salvestisi üksnes ulatuses, mis on vajalik asutusele või organile andmete saamise kirjaliku taotluse aluseks oleva olukorra lahendamiseks või nõutud vastavas kohtulahendis.
	2. Kõmsi Lasteaed-Algkool registreerib vastava taotluse Kõmsi Lasteaed-Algkooli dokumendiregistris.
8. **Videojälgimisseadmete salvestiste säilitamine**
	1. Kõmsi Lasteaed-Algkool säilitab videojälgimisseadmete salvestisi vähemalt üks kuu kuni salvestusmahu täitumiseni, mille järel salvestuvad uued salvestised üle vanade ning vanad salvestised kustuvad ning videojälgimisseadmete kasutamise lõpetamisel kustutatakse ühe kuu jooksul kõik videojälgimisseadmete abil kogutud salvestised, välja arvatud juhul, kui õigusaktidest tuleneb teisiti. Pärast videojälgimisseadmete salvestiste säilitamise aja möödumist või muul juhul, kui see on õigusaktidest tulenevalt asjakohane, kustuvad või kustutatakse salvestised.
	2. Kõmsi Lasteaed-Algkoolil on õigus salvestada ja säilitada ka kõik isikute poolt sidevahendi (nt telefon, e-post) teel antud korraldused, esitatud avaldused ja taotlused, samuti muud toimingud, mida isikud on teinud seoses videojälgimisseadmete ja videojälgimisseadmete salvestistega, ning vajadusel kasutada neid salvestisi korralduste või avalduste või muude toimingute tõendamiseks ja/või taasesitamiseks ja/või käesolevas korras sätestatud videojälgimisseadmete kasutamise eesmärkide täitmiseks. Kõmsi Lasteaed-Algkool säilitab selliseid korraldusi, avaldusi jm andmeid vähemalt 1 (üks) kuu, kuid mitte kauaem kui 1 (üks) aasta. Pärast säilitamise aja möödumist või muul juhul, kui see on õigusaktidest tulenevalt asjakohane, kustutatakse käesolevas punktis kirjeldatud andmed.
9. **Videojälgimisseadmete abil kogutud andmete kaitse**
	1. Kõmsi Lasteaed-Algkool järgib oma tegevuses kõiki videojälgimisseadmete abil kogutud andmete kogumisele ja töötlemisele sätestatud põhimõtteid ja nõudeid. Kõmsi Lasteaed-Algkool teeb kõik endast oleneva, et videojälgimisseadmete abil kogutud andmete töötlemine toimuks viisil, mis tagab andmete turvalisuse ja konfidentsiaalsuse vastavalt andmete olemusele, sh rakendab andmete turvalise töötlemise tagamiseks asjakohaseid tehnilisi ja korralduslike meetmeid.
	2. Videojälgimisseadmed ei ole ühendatud Kõmsi Lasteaed-Algkooli üldisesse arvutivõrku. Videojälgimisseadmete jaoks on välja ehitatud eraldi tulemüüriga kaitstud füüsiline arvutivõrk. Videojälgimissüsteemiga seotud dokumentatsiooni hoitakse muudest dokumentides eraldi nende eest vastutava isiku käes.
	3. Videojälgimisseadmetele ja nende salvestistele, sh nendes sisalduvatele andmetele, pääsevad ligi üksnes Kõmsi Lasteaed-Algkooli poolt selleks volitatud töötajad.
	4. Kõmsi Lasteaed-Algkool kontrollib regulaarselt videojälgimisseadmete ja videojälgimisseadmete salvestiste kogumise ja kasutamise nõuetekohasust ja turvalisust ning rakendab vajadusel täiendavaid meetmeid videojälgimisseadmete ja videojälgimisseadmete salvestiste kogumise ja kasutamise nõuetega vastavusse viimiseks.
10. **Videojälgimisseadmete abil kogutud andmetega tutvumine**
	1. Kõmsi Lasteaed-Algkooli kasutatav videojälgimissüsteem ei oma automaatset isikutuvastust, samuti ei võimalda videojälgimissüsteem muuta salvestitel isikuid tuvastamatuks, mistõttu ei avalda Kõmsi Lasteaed-Algkool videojälgimisseadmete salvestisi, välja arvatud õigusaktides ja/või käesolevas korras sätestatud juhtudel ja tingimustel.
	2. Kõmsi Lasteaed-Algkooli videojälgimisseadmete salvestiste, sh nendes sisalduvate andmetega, on võimalik tutvuda üksnes juhul, kui salvestised on alles, need ei sisalda teiste isikute isikuandmeid ja/või ei esine muid õigusaktidest tulenevaid piiranguid vastavate salvestiste tutvumiseks esitamiseks.
	3. Kõmsi Lasteaed-Algkooli videojälgimisseadmete salvestiste, sh nendes sisalduvate andmetega, tutvumiseks tuleb esitada Kõmsi Lasteaed-Algkoolile kirjalikus vormis ja allkirjastatuna vastavasisuline avaldus, mis peab sisaldama avalduse esitaja andmeid, põhjendust salvestistega tutvumise soovi kohta ning võimalikult täpset kirjeldust koha ja ajavahemiku osas, mille kohta salvestatud videojälgimisseadmete salvestistega soovitakse tutvuda.
	4. Kõmsi Lasteaed-Algkool registreerib avalduse Kõmsi Lasteaed-Algkooli dokumendiregistris ning vastab avaldusele 5 (viie) tööpäeva jooksul. Mõjuval põhjusel võib Kõmsi Lasteaed-Algkool avaldusele vastamise tähtaega pikendada kuni 10 ( kümne) tööpäeva võrra.
	5. Kõmsi Lasteaed-Algkool kontrollib pärast avalduse saamist üle videojälgimisseadmete salvestised, millistega tutvumist avaldaja taotleb, ning juhul, kui salvestised on alles, nendelt ei nähtu teiste isikute isikuandmeid ja/või ei esine muid õigusaktidest tulenevaid piiranguid nende tutvumiseks esitamiseks, võimaldab Kõmsi Lasteaed-Algkool avaldajal soovitud salvestistega tutvuda. Juhul, kui soovitud koha ja ajavahemiku kohta salvestised puuduvad, need sisaldavad teiste isikute isikuandmeid ja/või esinevad muud salvestistega tutvumist piiravad asjaolud, siis ei võimalda Kõmsi Lasteaed-Algkool videojälgimisseadmete salvestistega tutvuda.
	6. Kui Kõmsi Lasteaed-Algkool avalduse rahuldab, on avaldajal võimalik salvestisega tutvuda Kõmsi Lasteaed-Algkooliga kokkulepitud ajal Kõmsi Lasteaed-Algkoolis vastava volitatud töötaja juuresolekul järgides kõiki Kõmsi Lasteaed-Algkooli poolt kehtestatud nõudeid. Avaldaja peab salvestistega tutvumiseks kaasa võtma isikut tõendava dokumendi.
	7. Kõmsi Lasteaed-Algkooli poolt kehtestatud nõuete rikkumisel, sh videojälgimisseadmete salvestiste lubamatu vaatamise, kasutamise ja/või salvestamise või muul viisil koopiate tegemise korral, on Kõmsi Lasteaed-Algkoolil õigus viivitamatult lõpetada videojälgimisseadmete salvestuste tutvumiseks esitamine.

1. **Nõuete rikkumine**
	1. Kõmsi Lasteaed-Algkoolil on õigus nõuda igalt isikult, kes mistahes viisil rikub Kõmsi Lasteaed-Algkooli poolt kehtestatud videojälgimisseadmete ja nende salvestiste kogumise ja kasutamise nõudeid, vastavate nõuete rikkumisest Kõmsi Lasteaed-Algkoolile tekkinud kahju hüvitamist, sh kahju tuvastamisega seotud kulude hüvitamist.
2. **Õiguste kaitse ja kontaktandmed**
	1. Kõik Kõmsi Lasteaed-Algkooli poolt kasutatava videojälgimissüsteemiga ja selle salvestistega, sh isikuandmetega, seotud avaldused, taotlused ja kaebused tuleb esitada Kõmsi Lasteaed-Algkooli direktorile. Juhul, kui mõni isik leiab, et Kõmsi Lasteaed-Algkool on videojälgimisseadmete kasutamisega rikkunud tema õigusi, on tal õigus pöörduda kaebusega Kõmsi Lasteaed-Algkooli poole. Isikul on igal ajal õigus tema isikuandmetega seotud õiguste rikkumise korral pöörduda Andmekaitse Inspektsiooni (aadress: Väike-Ameerika 19, Tallinn 10129, telefon: 627 4135, e-post: info@aki.ee) või pädeva kohtu poole.
3. **Lõppsätted**
	1. Kõmsi Lasteaed-Algkoolil on õigus käesolevat korda ühepoolselt muuta arvestades asjaomastest õigusaktidest tulenevaid nõudeid ning nende muutumist.

Pille Saatmäe

Kõmsi Lasteaed-Algkooli direktor